[image: image1.jpg]

DOMES SĒDES PROTOKOLA PIELIKUMS

Olainē
2026.gada 26.augustā   
      






Nr.8
11.p.
Par dzīvojamās telpas (dzīvokļa) Jelgavas ielā 18-48 (Olainē)

īres līguma noslēgšanu ar Z Š
Tiek dots vārds: Andrim Bergam
Olaines novada pašvaldībā 2026.gada 17.augustā saņemts Z Š, personas kods_, deklarēta dzīvesvieta_, iesniegums (reģ. Nr. ONP/1.1./26/5584-SD) ar lūgumu noslēgt dzīvojamās telpas (dzīvokļa) Jelgavas  ielā 18-48, Olainē, īres līgumu ar Z Š.
Izvērtējot saņemto iesniegumu un pašvaldības rīcībā esošo informāciju, konstatēts:
Ar Olaines novada domes:

1) 2016.gada 28.septembra sēdes lēmumu “Par dzīvokļa Jelgavas ielā 18-48, Olainē, Olaines novadā, īres lietošanas tiesību nodošanu Z Š” nolemts slēgt dzīvojamās telpas (dzīvokļa) Jelgavas ielā 18-48, Olainē, Olaines novadā (2-istabas, kopējā dzīvokļa platība 36.10 kv.m, dzīvojamā platība 23.10 kv.m, mājas un zemes  kopīpašuma domājamā daļa 3602/266446) īres līgumu ar Z Š uz 5 (pieciem) gadiem;

2) 2021.gada 22.septembra sēdes lēmumu “Par dzīvojamās telpas (dzīvokļa) Jelgavas              ielā 18-48, Olainē, Olaines novadā, īres līguma noslēgšanu ar Z Š” nolemts slēgt dzīvojamās telpas (dzīvokļa) Jelgavas ielā 18-48, Olainē, Olaines novadā (2-istabas, kopējā dzīvokļa platība 36.10 kv.m, dzīvojamā platība 23.10 kv.m, mājas un zemes  kopīpašuma domājamā daļa 3602/266446), īres līgumu ar  Z Š uz 5 (pieciem) gadiem (no 01.10.2021.-30.09.2026.).

Dzīvojamo telpu īres līgums Nr.031848/30092021 noslēgts 2021.gada 30.septembrī.

Dzīvoklī deklarēta dzīvesvieta vienai personai  Z Š (no 18.05.2017.).
Saskaņā ar AS „Olaines ūdens un siltums’’ 14.08.2026.  rakstu Nr. 1-3/646 “Izziņa par parāda neesamību”  uz 07.05.2026. īres un komunālo  maksājumu parāda nav.
Dzīvokļa universālā kadastrālā vērtība sastāda EUR 22301.00.
Dzīvokļa īpašuma tiesības ierakstītas Rīgas rajona tiesas Olaines pilsētas zemesgrāmatas nodalījumā Nr. 117 48, kadastra numurs: 80099004965, adrese/atrašanās vieta: Jelgavas iela 18 - 48, Olaine, Olaines nov., ierakstītas divistabu dzīvokļa Nr.48 īpašuma tiesības uz Olaines pilsētas pašvaldības, nodokļu maksātāja kods 90000024332, vārda. Dzīvokļa sastāvs – 36.02 kv.m, mājas un zemes  kopīpašuma domājamā daļa 3602/266446. Žurnāls Nr. 300002204890, lēmums 19.09.2007.
Saskaņā ar:
Dzīvokļa īpašuma likuma 9.panta pirmo daļu: 

Dzīvokļa īpašniekam attiecībā uz dzīvokļa īpašumu ir pilnīgas varas tiesības, tai skaitā tiesības:

1) valdīt un lietot dzīvokļa īpašumu, iegūt no tā labumu, izmantot to pēc sava ieskata mantas pavairošanai un vispār lietot to jebkādā veidā, ciktāl dzīvokļa īpašnieku neierobežo likumi un ciktāl tas nerada traucējumus citiem dzīvokļu īpašniekiem;

4) nodot dzīvokļa īpašumu lietošanā citām personām;

Olaines novada domes 2022.gada 27.aprīļa saistošajiem noteikumiem Nr. SN6/2022  “Par Olaines novada pašvaldībai piederošo dzīvojamo telpu izīrēšanas kārtību”:

3.punktu, personai ir tiesības prasīt jauna Dzīvojamās telpas īres līguma noslēgšanu, iesniedzot iesniegumu Pašvaldībai, ja vienlaikus izpildās šādi nosacījumi:

3.1. persona īrē attiecīgo Dzīvojamo telpu vai bijusi iemitināta tajā kā ģimenes loceklis normatīvajos aktos noteiktajā kārtībā;

3.2. Dzīvojamās telpas īrniekam nav īres maksas parāda, kas pārsniegtu 2 (divu) mēnešu īres maksas apmēru;

3.3. Dzīvojamās telpas īrniekam atbilstoši Dzīvojamās telpas īres līguma nosacījumiem nav kavēti ar Dzīvojamās telpas lietošanu saistītie maksājumi ilgāk nekā 2 (divus) mēnešus;

3.4. Dzīvojamās telpas īrnieks vai Dzīvojamajā telpā iemitinātās personas nav pārkāpušas normatīvajos aktos vai Dzīvojamās telpas īres līgumā ietvertos ar Dzīvojamās telpas lietošanu saistītos noteikumus;

3.5. Dzīvojamās telpas īrniekam nepieder cita dzīvojamā platība Olaines novada pašvaldības administratīvajā teritorijā;

(Pārbaudot NĪNO datu bāzi, konstatēts, ka Z Š Olaines novadā administratīvajā teritorijā nepieder cita dzīvojamā platība).

4.punktu, dzīvojamās telpas īres līguma termiņš ir līdz 10 (desmit) gadiem;

7.punktu, lēmumu par Pašvaldības Dzīvojamās telpas īres līguma noslēgšanu vai atteikumu noslēgt Dzīvojamās telpas īres līgumu pieņem Olaines novada dome (turpmāk – Dome). Dzīvojamās telpas īres līgums jānoslēdz viena mēneša laikā pēc Domes lēmuma pieņemšanas;

8.punktu, pamatojoties uz Domes lēmumu par Dzīvojamās telpas izīrēšanu, Pašvaldības dzīvojamā fonda apsaimniekotājs (turpmāk – Apsaimniekotājs) sagatavo un slēdz Dzīvojamās telpas īres līgumu.

9.punktu, dzīvojamās telpas platības īres maksa ir atbilstoša dzīvojamās mājas pārvaldīšanas un apsaimniekošanas maksai attiecīgajā dzīvojamajā mājā, kurā izīrēta Dzīvojamā telpa un kuru nosaka attiecīgās dzīvojamās mājas Apsaimniekotājs, nosūtot rakstveida paziņojumu.

Dzīvojamo telpu īres likuma:

3.pantu, dzīvojamās telpas īre ir dzīvojamās telpas lietošanas tiesību nodošana citai personai par maksu;

6.pantu, dzīvojamās telpas vienīgais lietošanas pamats īrniekam ir rakstveidā noslēgts dzīvojamās telpas īres līgums;

7.pantu, dzīvojamās telpas īres līgumu rakstveidā slēdz izīrētājs un īrnieks (kas šajā gadījumā ir AS “Olaines ūdens un siltums”);

9.pantu, dzīvojamās telpas īres līgumu slēdz uz noteiktu termiņu; 

13.pantu, īrniekam ir tiesības netraucēti lietot dzīvojamo telpu, ievērojot dzīvojamās telpas īres līguma noteikumus;

16.panta: 

pirmo daļu, personai ir tiesības lietot īrnieka īrēto dzīvojamo telpu tikai tad, ja tā ir iemitināta attiecīgajā dzīvojamā telpā šā likuma 14.pantā noteiktajā kārtībā;

31.panta pirmo daļu, pašvaldībai piederošas vai tās nomātas dzīvojamās telpas īres maksas apmēru nosaka pašvaldība, ņemot vērā tās saistošos noteikumus par īres maksas noteikšanu.

Ievērojot iepriekš minēto, Finanšu komitejas 2026.gada 19.augusta sēdes protokolu Nr.8 un, pamatojoties uz Pašvaldību likuma 10.panta pirmās daļas 21.punktu, Dzīvokļa īpašuma likuma 9.panta pirmās daļas 1. un 4.punktu, Dzīvojamo telpu īres likuma 3., 6., 7., 9., 13., 16.panta pirmo un otro daļu un 31.panta pirmo daļu, Olaines novada domes 2022.gada 27.aprīļa saistošo noteikumu Nr. SN6/2022  “Par Olaines novada pašvaldībai piederošo dzīvojamo telpu izīrēšanas kārtību” 3., 4., 7., 8. un 9.punktu, atklāti balsojot ar 14 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, J.Kuzmins, pret nav, atturas nav, dome nolemj:

1. Noslēgt dzīvojamo telpu (dzīvokļa) Jelgavas ielā 18-48, Olainē, Olaines novadā                (2-istabas, kopējā dzīvokļa platība 36.10 kv.m, dzīvojamā platība 23.10 kv.m, mājas un zemes kopīpašuma domājamā daļa 3602/266446), īres līgumu ar Z Š, personas kods_, uz 5 (pieciem) gadiem (no 01.10.2026.-30.09.2031.). 
2. Uzdot  Z Š, personas kods_:
2.1. un AS “Olaines ūdens un siltums”  (reģistrācijas Nr.50003182001, Kūdras                 iela 27, Olaine, Olaines novads) viena mēneša laikā noslēgt dzīvojamo telpu īres līgumu par dzīvokļa Jelgavas ielā 18-48, Olainē, Olaines novadā, īres lietošanu, iekļaujot īres līgumā īrnieka līgumisko pienākumu segt uz dzīvokļu īpašnieku kopības lēmuma pamata noteiktos izdevumus - obligāti veicamo dzīvojamās mājas pārvaldīšanas darbību veikšanai, citus izdevumus dzīvojamās mājas pārvaldīšanas darbību veikšanai, kas nodrošina dzīvojamās mājas uzlabošanu un attīstīšanu, veicina optimālu tās pārvaldīšanas izdevumu veidošanu un attiecas uz  kopīpašumā esošo dzīvojamās mājas elementu, iekārtu vai komunikāciju nomaiņu, kuras rezultātā samazinās mājas uzturēšanas izmaksas, uz pasākumiem, kuru rezultātā samazinās izdevumi par pakalpojumiem, kas saistīti ar dzīvokļa īpašuma lietošanu un pasākumiem, kuru rezultātā tiek veicināta vides pieejamības prasību izpilde, un dzīvokļa civiltiesiskās atbildības apdrošināšanas izdevumus;
2.2. ievērot dzīvojamo telpu īres līguma noteikumus un savlaicīgi veikt īres, apsaimniekošanas un komunālos maksājumus.
Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.
Sēdes vadītājs








A.Bergs

